‘મમ્મી એમના જમાનાની ડબલ ગ્રેજ્યુએટ હોવા છતાં નોકરી છોડી ઘર-બાળકો સંભાળતી. આવો અન્યાય હું સહન નહીં કરું' આવું અથવા આ મુજબના જ કોઈ અન્ય કારણથી અત્યારની આધુનિક મમ્મીઓ, સાસુઓ પ્રેરણા મેળવી કુટુંબ અને કેરિયરની બેવડી જવાબદારીઓ ઉપાડતા આવે છે. કેરિયરમાં આવશ્યક સમય-શક્તિ આપવામાં ઘરકામ, બાળકો-વડીલોને અન્યાય ન થાય તે ખાસ ધ્યાન રાખતાં-રાખતાં, સ્વયંની ત્રીસીથી ચાલીસી અને વનપ્રવેશ કરી ચૂકેલી સ્ત્રીઓ ઘૂંટણનો દુખાવો, ઓસ્ટિઓપોરોસિસ, પાચનમાં ગડબડ, વાળ-ત્વચામાં વિવર્ણતા, જીંદગીમાં બહુ બધુ ગુમાવી અને કેરિયર-કુટુંબ સાચવવામાં જ ઘસાઈ ગયાની ફરિયાદ, તબિયતમાં જ મેળ ન પડતો હોઈ શરીરની સપ્રમાણતા અને ત્વચાની ચમક તો ક્યાં ચાલી ગઈ તેનો તો ખ્યાલ જ ન રહેવો.